Նա համոզմունք է հայտնել, որ քայլ առ քայլ հնարավոր կլինի հասնել մեր առջեւ ծառացած խնդիրների լուծմանը` թիրախային, նախապես մշակված գործողություններով առաջնորդվելու դեպքում: Արմեն Սարգսյանի խոսքով` պետության առաջընթացը պահանջում է կառուցվածքային, նորմատիվ-իրավական, գործառութային, կազմակերպչական լուրջ փոփոխություններ, սոցիալական բոլոր համակարգերում հստակ գործող կառուցակարգեր, հասարակական հարաբերությունների լիարժեք եւ արդյունավետ օրենսդրական կարգավորում: «Ես երազում եմ, որ Հայաստանի Հանրապետությունը դառնա դինամիկ, զարգացող, ինտելեկտուալ երկիր եւ որպես միջազգային իրավունքի ինքնուրույն սուբեկտ` ավելի ամրապնդի իր դիրքերը որպես անկախ եւ ժողովրդավար պետություն»,-նշել է առաջադրված թեկնածուն::